
DECRET D’ALCALDIA 
D’acord amb el que estableix l’article 21.1 de la Llei de bases de règim local 7/85, de 2 d’abril, l’alcaldessa en funcions adopta les resolucions que tot seguit es detallen:
PRIMERA. AFERS SOCIALS
1.1. 
Expedient 1179/2023. Sol·licitud targeta d’aparcament per a persones amb discapacitat. Vista la sol·licitud d’una targeta d’aparcament individual per a persones amb discapacitat;
Vist l’article 7 del Decret 97/2002, de 5 de març, del Departament de Benestar Social de la Generalitat de Catalunya, publicat al DOGC el dia 25 de març de 2002,
Resolc autoritzar a la sol·licitant la targeta d’aparcament individual número 25207-2023-281-1606M.
1.2. 
Expedient 1180/2023. Sol·licitud targeta d’aparcament per a persones amb discapacitat. Vista la sol·licitud d’una targeta d'aparcament per a persones amb discapacitat per al vehicle de 9 places, amb matrícula 1604 MHD, destinat al transport de les persones a qui l'Associació presta servei;
Vist l’article 7 del Decret 97/2002, de 5 de març, del Departament de Benestar Social de la Generalitat de Catalunya, publicat al DOGC el dia 25 de març de 2002,
Resolc autoritzar al sol·licitant la targeta d’aparcament col·lectiva número 25207-2023-282-21338, pel termini d'un any.
1.3. 
Expedient 1181/2023. Projecte d’atenció als infants en alt risc social. L’Ajuntament de Solsona porta a terme el projecte d’atenció als infants en alt risc social, que té per objecte garantir que alguns infants que es troben en greu situació social o econòmica puguin rebre suport per reduir les conseqüències que aquesta situació els provoca.
Vist l’informe emès per l’assistent social de l’Ajuntament, ref. 2023/00092,
Resolc atorgar una subvenció de noranta euros (90,00 €) i una subvenció de vuitanta euros (80,00 €), a la família mencionada en l’informe emès per l’assistent social de l’Ajuntament i en les condicions que s’especifiquen en l’informe. El total de l'ajut ascendeix a cent setanta euros (170,00 €).
1.4. 
Expedient 1182/2023. Projecte d’atenció als infants en alt risc social. L’Ajuntament de Solsona porta a terme el projecte d’atenció als infants en alt risc social, que té per objecte garantir que alguns infants que es troben en greu situació social o econòmica puguin rebre suport per reduir les conseqüències que aquesta situació els provoca.
Vist l’informe emès per l’assistent social de l’Ajuntament, ref. 2018/00094,
Resolc atorgar una subvenció de vint-i-nou euros (29,00 €), a la família mencionada en l’informe emès per l’assistent social de l’Ajuntament i en les condicions que s’especifiquen en l’informe. 
1.5. 
Expedient 1184/2023. Projecte d’atenció als infants en alt risc social. L’Ajuntament de Solsona porta a terme el projecte d’atenció als infants en alt risc social, que té per objecte garantir que alguns infants que es troben en greu situació social o econòmica puguin rebre suport per reduir les conseqüències que aquesta situació els provoca.
Vist l’informe emès per l’assistent social de l’Ajuntament, ref. 2022/00051,
Resolc atorgar una subvenció de quinze euros (15,00 €), a la família mencionada en l’informe emès per l’assistent social de l’Ajuntament i en les condicions que s’especifiquen en l’informe. 
SEGONA. AIGÜES
2.1. 
Expedient 1156/2023. Revisió facturació aigua 1r i 2n trimestre de 2023 – c/ de les Pollancres. Vista la sol·licitud de revisió de les facturacions d’aigua d’un habitatge situat al carrer de les Pollancres corresponents al 1r i al 2n trimestre de 2023, ja que té un consum molt elevat a causa d’una fuita d’aigua;
Vist que la fuita s’ha produït per un fet fortuït no atribuïble a la negligència de l’usuari d’aquest servei,
Resolc:
1. Pel que fa a la facturació del 1r trimestre de 2023, refer la factura de subministrament d’aigua tenint en consideració la fuita d’aigua. Si el rebut està pagat, es farà un abonament al compte bancari per la diferència d’imports; si el rebut està pendent de pagament, es girarà un nou rebut amb l’import que correspongui després d’aplicar els preus de fuita.
2. Pel que fa al 2n trimestre de 2023, es tindrà en consideració la fuita d’aigua en el moment de fer la factura del trimestre.
2.2. 
Expedient 1168/2023. Revisió facturació aigua 4t trimestre de 2022 i 1r trimestre de 2023 – pl. de Sant Joan. Vista la sol·licitud de revisió de les facturacions aigua de dos habitatges i el local d’un immoble situat a la plaça de Sant Joan (aquest immoble disposa d’un comptador comunitari), corresponents al 4t trimestre de 2022 i 1r trimestre de 2023, ja que tenen un consum molt elevat a causa d’una fuita d’aigua;
Vist que la fuita s’ha produït per un fet fortuït no atribuïble a la negligència de l’usuari d’aquest servei;
Resolc refer les factures de subministrament d’aigua corresponents al 4t trimestre de 2022 i 1r trimestre de 2023 tenint en consideració la fuita d’aigua. Si els rebuts estan pagats, es farà abonament al compte bancari per la diferència d’imports; si els rebuts estan pendents de pagament, es girarà nou rebut amb l’import que correspongui després d’aplicar els preus de fuita.
2.3. 
Expedient 1136/2023. Taxa recollida d’escombraries – c/ de Sant Miquel. Vist que l’Oficina Ambiental ha detectat que un habitatge situat al carrer de Sant Miquel (número de contracte 57.0903), se li va aplicar la taxa de recollida d’escombraries corresponent a un habitatge sense participació i, en realitat, disposava dels cubells d’escombraries des de l’inici del porta a porta però estaven vinculats a un altres pis que no corresponia;
Resolc retornar la diferència d’import entre les taxes esmentades i les aplicades el 1r, 2n, 3r i 4t trimestre de 2022 i 1r trimestre de 2023 per un import de 115,73 €.
2.4. 
Expedient 1160/2023. Taxa recollida d'escombraries – c/ de la Palla. Vista la sol·licitud que exposa que té un hort situat al carrer de la Palla, i demana que es revisi la facturació de la taxa de recollida d’escombraries ja que no en genera i no ha recollit el cubells dels porta a porta;
Vist que des del 3r trimestre de 2022 se li està aplicant, per error, la taxa d’habitatge urbà amb participació,
Resolc:
1. Donar de baixa la taxa de recollida d’escombraries i la fracció orgànica de l’adreça esmentada a partir del 2n trimestre de 2023. 
2. Retornar els imports satisfets per aquests conceptes corresponents al 3r i 4t trimestre de 2022 i 1r trimestre de 2023.
TERCERA. CULTURA
3.1. 
Expedient 843/2023. Festa del barri de La Plana, dia 24 de juny de 2023. Vista la sol·licitud presentada i subscrita per Antonio Ruiz Rosa, representant de l’Associació de Veïns Sant Antoni de la Plana, amb NIF núm. G25293507, en què exposa que el dia 17 de juny no es va poder celebrar la festa del barri a causa de la pluja (autoritzada per acord de la Junta de Govern Local del dia 8 de maig de 2023) i, per aquest motiu, demana poder celebrar la festa el dia 24 de juny, podent utilitzar el material i els serveis que es detallen a continuació:
·  
autorització per poder celebrar la festa i poder finalitzar els actes a les 00.30 hores,
·  
una connexió al subministrament elèctric,
·  
tanques per tallar els carrers (La Carrera, des de l’encreuament amb el carrer de Falp i Plana fins a la cruïlla amb el carrer de Mn. Jacint Verdaguer i el carrer de Francesc Pons i el carrer de Metge Cots) fins a finalitzar tots els actes,
·  
permís per poder coure botifarres,
·  
contenidors per al reciclatge de plàstic, vidre, cartró, rebuig i orgànic, així com les bosses grans per dipositar les escombraries,
Resolc concedir el que sol·licita. L'activitat no ha d'obstaculitzar les entrades i sortides dels garatges i dels habitatges de la zona i s'ha de deixar espai suficient per no impedir la circulació de qualsevol vehicle d'urgències, en cas de necessitat. Pel que fa a l'autorització per fer foc al carrer, es concedeix sense perjudici de l'autorització que calgui tramitar davant del Departament d’Acció Climàtica, Alimentació i Agenda Rural. 
3.2. 
Expedient 1152/2023. Associació de veïns de Cal Xuxa – revetlla de Sant Pere. Vista la sol·licitud presentada i subscrita per Laura Caball i Torruella, amb DNI núm. ***51782**, membre de l'Associació de veïns de la urbanització Cal Xuxa, en què, amb motiu de la revetlla de Sant Pere el dia 1 de juliol, demana poder disposar de dos bidons per coure botifarres, 
Resolc concedir el que sol·licita amb la condició que s’han de fer càrrec d’anar a buscar i retornar el material esmentat. Pel que fa a l'autorització per fer foc al carrer, es concedeix sense perjudici de l'autorització que calgui tramitar davant del Departament d’Acció Climàtica, Alimentació i Agenda Rural. Cal separar i gestionar correctament els residus generats per aquesta celebració i adreçar-se a l'Oficina Ambiental de Solsona, situada al carrer de Llobera, 31, baixos, per sol·licitar els contenidors per al reciclatge de les deixalles. 
3.3. 
Expedient 1154/2023. Comunitat de Sant Egidi – utilització material. Vista la sol·licitud presentada i subscrita per David Perpiñan Fuentes, amb DNI núm. ***5350**, en què, amb motiu de la visita d’un grup de voluntaris de la Comunitat de Sant Egidi al Seminari de Solsona del 6 al 22 de juliol, demana poder utilitzar 60 cadires i vuit taules rodones de l’antic club Sant Jordi,
Resolc concedir el que sol·licita.
3.4. 
Expedient 1183/2023. Ajut vestits pubilla, hereu i fadrí – Festa Major 2022. Atès que el dia 18 de juliol de 2022 es va celebrar l’elecció de la pubilla i de l’hereu de Solsona i del seu fadrí, respectivament, resultant escollida com a pubilla Gal·la Rodelas i González i resultant escollit com a hereu Pol Ribas i Tàpia i com a fadrí Jofre Ariza i Casals,
Resolc fer efectiva la quantitat de 300,00 € a cadascun/a com a contribució a les despeses que genera la seva elecció.
QUARTA. EDUCACIÓ
4.1. 
Expedient 1046/2023. ETFEM – utilització instal·lacions esportives Escola Setelsis. Vista la sol·licitud presentada i subscrita per Ingrid Solé i Macià, amb DNI núm. ***5119**, coordinadora d’ETFEM, en què demana fer ús de les instal·lacions esportives de l’Escola Setelsis, durant els mesos d’octubre de 2023 a juny de 2024, els dilluns i els dimecres, entre les 16.30 i les 18.30 hores,
Resolc comunicar a la sol·licitant, que un cop s’ha parlat amb la direcció de l’Escola Setelsis, no es pot atendre la seva sol·licitud ja que els dilluns i els dimecres, en aquest horari, les instal·lacions estan cedides a l’Associació de Circ de Solsona i, pel que fa a la resta de dies de la setmana, el gimnàs el necessita la mateixa escola.
CINQUENA. GOVERNACIÓ
5.1. 
Expedient 1165/2023. Concessió gual núm. 688 – C/ de la Plana. Vista la sol·licitud d’alta de la concessió de la llicència per col·locar un gual d'entrada i sortida de vehicles al carrer de La Plana;
Vist el que disposa l’article 6 de l’ordenança municipal núm. 14 que regula el preu públic per l’entrada de vehicles a través de voreres;
Vist l’informe favorable 282/2023 emès per la Policia Local per a la concessió d'un gual de tres metres, al carrer de La Plana, 19; 
Resolc:
1. Concedir el gual número 688, un cop pagats els drets corresponents. La taxa vigent per cada gual permanent, amb un mínim de tres metres lineals, és de 12,50 €/any i per cada placa de gual permanent és de 24,20 €, per tant l'import a abonar l'any 2023 és de 61,70 €. Es recorda a la sol·licitant que els garatges i els aparcaments de vehicles amb una superfície superior a 100 m2 estan obligats a tramitar llicència d’activitats segons el Decret 143/2003, de 10 de juny.
2. Comunicar al sol·licitant que l'Ajuntament pintarà l'espai del gual.
5.2. 
Expedient 1175/2023. Festa Major de Solsona 2023 – instal·lació atraccions. Vista la sol·licitud de llicència per instal·lar unes atraccions durant la Festa Major de Solsona 2023;
Vist l'informe 285/2023 emès per la Policia Local,
Resolc informar favorablement la concessió de la llicència sol·licitada després d'haver efectuat el pagament del preu públic per parades, barraques, casetes de venda... situades en terrenys d’ús públic i subjecta a les condicions següents:
· Les dates de la Festa Major de Solsona són del 7 a l'11 de setembre de 2023.
· Pel que fa a la ubicació de les atraccions, haurà de seguir les indicacions de la Policia Local.
· L’Ajuntament de Solsona no facilita la connexió del subministrament de llum elèctrica (que s’haurà de contractar a la companyia subministradora) si no es disposa de grup electrogen. El subministrament d’aigua es pot contractar a l’Ajuntament de Solsona.
· L’aforament màxim autoritzat en les atraccions és l'indicat al manual d’ús de les atraccions. Cal indicar-ho amb cartell en lloc fàcilment visible.
· S’haurà de suspendre el seu funcionament quan superi els llindars fixats pel manual d’ús especialment amb vent, o temporals o tempestes elèctriques.
· En la instal·lació s’haurà de disposar de la documentació següent:
· Documentació original, corresponent a la mateixa, presentada en la sol·licitud.
· Pòlissa d’assegurança de responsabilitat civil vigent, amb comprovant de pagament.
· La llicència municipal que autoritza l’activitat.
· Previ a l’inici de l’activitat s’haurà de presentar:
· La certificació tècnica, emesa per tècnic competent, corresponent als muntatges i instal·lacions efectuades en el lloc de l’emplaçament, en la qual s’hi ha de fer constar que el conjunt de l’atracció funciona correctament. Així mateix, s’haurà d’acreditar que les instal·lacions i l’activitat s’ajusten a la sol·licitud formulada i es compleixen tots els requisits de seguretat i els exigits en la llicència.
· Certificat vigent de baixa tensió.
· Justificant de pagament de la pòlissa de responsabilitat Civil.
· Certificat de revisió vigent dels elements de protecció contra incendis.
· S'han de complir les condicions ambientals següents:
· Sorolls i vibracions: Adoptar les mesures adients per no superar els valors límit d’immissió exteriors, establerts al Reglament de la Llei 16/2002, de protecció contra la contaminació acústica, per a la zona de sensibilitat acústica corresponent.
· Residus: S’haurà d’efectuar la correcta recollida selectiva dels residus municipals generats i el seu lliurament als contenidors corresponents.
· L’espai i entorns ocupats per les instal·lacions de l’activitat, s’hauran de mantenir en bon estat de neteja i conservació tant durant la seva estada com quan cessin les activitats.
· Pel que fa a la prevenció d'incendis: Els mitjans manuals d’extinció d’incendi hauran d’estar convenientment senyalitzats i revisats per empresa mantenidora autoritzada.
· El preu públic per les atraccions, per fires i festes, situades en terrenys d'ús públic ascendeix a 3,00 €/ml/dia, per tant, l'import a abonar per les tres atraccions és de 285,00 €. L'import s'haurà d'abonar abans d'instal·lar les atraccions al compte bancari de l'Ajuntament de Solsona núm. ES60 2100 0081 9902 0000 0425.
5.3. 
Expedient 1164/2023. Targeta de proximitat per a l’accés de vehicles al nucli antic mitjançant control remot. Vista la sol·licitud de concessió de la targeta de proximitat per a l’accés de vehicles al nucli antic mitjançant control remot, per a un vehicle;
Atès que compleix amb els criteris previstos a la normativa reguladora de la targeta de proximitat aprovada per l’Ajuntament de Solsona,
Resolc concedir el que sol·licita. Es comunica al sol·licitant que s'ha de passar a recollir la targeta a l'Oficina d'Atenció Ciutadana.
5.4.
Expedient 1119/2023. Setmana Europea de la Mobilitat (SEM) – setembre 2023. Resolc donar compte de l’escrit enviat des de la Direcció General de Transports i Mobilitat en què s’informa de la celebració de la Setmana Europea de la Mobilitat i adherir-s’hi organitzant activitats durant la setmana del 16 al 22 de setembre de 2023, tenint en compte el tema d'aquest any: Eficiència energètica.
SISENA. URBANISME
6.1. 
Expedient 1161/2023. Llicència urbanística – règim autoliquidació. Resolc donar compte de la llicència urbanística que s’ha atorgat seguint el règim d’autoliquidació que preveu l’ordenança fiscal número 2 reguladora de l’impost sobre construccions, instal·lacions i obres, aprovada pel Ple de l’Ajuntament de Solsona el dia 31 d’octubre 2019, i que es detalla tot seguit:
Llicència núm. AS-2023/121
DNI del sol·licitant: ***0905**
Obres a realitzar: reforma de la cambra de bany d'un habitatge
Registre d’entrada: 2023-E-RC-1643, de 13 de juny
Pagament de la llicència: 13 de juny de 2023.
6.2. 
Expedient 785/2023. Llicència urbanística – instal·lació d'un sistema de captació d'energia solar fotovoltaica d'autoconsum amb bateria en una instal·lació en sol urbà, c/ del Castell. Vista la sol·licitud de llicència per a la instal·lació d'un sistema de captació d'energia solar fotovoltaica d’autoconsum amb bateria en una instal·lació en sòl urbà, situada al carrer del Castell (referència cadastral 7204805CG7570S) (llicència núm. AS-2023/122);
Vist informe favorable de l’arqueòleg municipal on conclou:
«En quant als edificis inclosos en el catàleg de béns d’interès a protegir pel Pla d’Ordenació Urbanística Municipal no s’admet la instal·lació de captadors d’energia solar. En el cas que ens ocupa la façana si que figura protegida, però el conjunt de l’edifici no i, per tant, aquesta mesura no seria aplicable. Amb tot, cal que la intervenció sigui respectuosa i s’adapti al màxim la normativa de les plaques solars a la zona del nucli antic i, per tant, es pot considerar correcte i favorable.»
Vist l'informe emès pels Serveis Tècnics Municipals,
Resolc:
1. Concedir la llicència sol·licitada tal i com es planteja, realitzant la instal·lació en modalitat d'integració total en sòl urbà residencial, amb els panells situats coplanarment a la teulada de l'edifici amb una potència nominal de 4 kW amb bateria i sotmetent-la al compliment de l’Ordenança municipal reguladora dels sistemes de captació d’energia solar fotovoltaica als terrenys, edificis i construccions situats al terme municipal de Solsona i amb l’adopció de les condicions següents:
· Els captadors solars estaran integrats i recolzats a la coberta, coincidint l’angle d’inclinació i l’orientació dels captadors amb el del pla de la coberta on es posi. Es permetrà ocupar un màxim del 30 % de la superfície de la coberta. Els captadors es podran separar del pla inclinat de coberta un màxim de 0,30 m i en cap cas sobrepassaran la superfície de la coberta ni el gàlib superior format per la línia horitzontal del carener.
· Previ a l’execució del projecte caldrà disposar/complir els punts següents, sense els quals no pot iniciar-se l’obra:
· certificat de solidesa acreditant que la construcció és apta per a l'ús que se li vol donar segons la normativa d'aplicació, "Codi Tècnic de l'Edificació" o declaració responsable de disposar-lo,
· en cas de tractar-se d'un edifici pluripropietat, autorització de la comunitat de propietaris.
· Igualment s’informa que, donat el cas, no s’autoritza la instal·lació de panells sobre cobertes de fibrociment amb amiant atesa la Instrucció 1/2021 de la Direcció General de Relacions Laborals, Treball Autònom, Seguretat i Salut Laboral relativa a l’aplicació del Reial decret 396/2006, de 31 de març, sobre l’amiant, pel que fa al doblatge de cobertes i a la instal·lació de plaques solars o de qualsevol altre element sobre cobertes de fibrociment.
2. Sense perjudici del compliment de la normativa de seguretat i salut laboral.
3. En cas de preveure una ocupació de la via pública a causa de les obres a executar (extracció de runes, amuntegament de material...) caldrà que se sol·liciti explícitament l’autorització. En cas de preveure qualsevol alteració en la mobilitat urbana, s’haurà de posar en coneixement de la Policia Local la situació, per tal d’avaluar-la i prendre les mesures oportunes per regular el trànsit rodat i el de vianants. En el present cas i atenent l’emplaçament de la finca on es realitzaran les obres, és d’extrema importància concretar els llocs d’amuntegament de materials, la càrrega i descàrrega dels mateixos, les mesures de seguretat de la pròpia obra com en relació a la via pública... tots aquests aspectes cal que siguin acordats amb els serveis tècnics municipals i la Policia Local i aprovats per l’Ajuntament abans de l’inici de les obres a dur a terme.
4. Una vegada finalitzada la instal·lació s’haurà de presentar la documentació requerida a l’article 3 de l’Ordenança reguladora dels sistemes de captació d'energia solar fotovoltaica als terrenys, edificis i construccions situats al terme municipal de Solsona:
· certificat de direcció i acabament d’obra emès per facultatiu competent o instal·lador que acrediti que els treballs s’han dut a terme d’acord amb la memòria tècnica valorada o el projecte tècnic segons el cas,
· document acreditatiu de la instal·lació en el Registre d'Instal·lacions Tècniques de Seguretat Industrial de Catalunya (RITSIC) d'una instal·lació de baixa tensió,
· document acreditatiu d’acompliment del procediment administratiu i de la inscripció en el Registre d’Autoconsum de Catalunya d’una instal·lació generadora (RAC),
· rebut de l'IBI.
5. Subjectar aquesta llicència als terminis de caducitat previstos en la legislació urbanística catalana que s'especifiquen a continuació:
a) un any per començar les obres,
b) tres anys per acabar-les.
6.3.
Expedient 890/2023. Llicència urbanística – adequació i millora en unes línies elèctriques aèries de mitja tensió, tram de la línia principal d’ET Mirasol a ET Viladot i derivació al PT Cor de Roure i PT Pla de Godall. Vista la sol·licitud presentada i subscrita per Josep Tristany i Casals, representant de Cardener Distribució Elèctrica, SLU, amb CIF núm. B25814724, en què demana llicència d’obres per a dur a terme treballs d’adequació i millora en les línies elèctriques aèries de mitja tensió existents, un tram de la línia principal d’ET Mirasol a ET Viladot, que disposa d’acta de posada en servei de data 07/02/1961, amb número d’expedient F-636-RLT i la derivació al PT Cor de Roure i PT Pla de Godall amb números d’expedient F-636-RLT, de data 07/02/1961 i F-2278-RLT de data 18/10/1973, situades en part, dins del municipi en les parcel·les 257, 353, 261, 264, 315 del polígon 2, a la Partida de Sant Bernat (ref. cadastral 25257A002002570000AW, 25257A002003530000AH, 25257A002002610000AA, 25257A002002640000AG, 25257A002003150000AS) (llicència núm. AS-2023/123);
Vist l'informe emès pels Serveis Tècnics Municipals,
Resolc:
1. Concedir la llicència sol·licitada amb les condicions que es detallen a continuació:
· Abans de l’inici de les obres cal:
· Aportar el justificant de pagament del dipòsit de la fiança runes o si no n'hi ha, declaració responsable, de la reutilització dels residus generats.
· Autorització de l’Administració Forestal per procedir a la tala d’arbres, si s’escau.
· Com a consideracions generals:
· En cap cas durant les obres d’instal·lació o el propi manteniment poden alterar substancialment el normal funcionament de les explotacions agrícoles afectades.
· En tot moment els suports elèctrics se situaran a una distància de 6,00 m de l’eix de qualsevol camí.
· Qualsevol tala d’arbres ha de disposar de l’autorització expressa de l’Administració Forestal.
· Els suports de formigó tindran un tractament cromàtic similar al de la terra del lloc.
· Cal restaurar adequadament el terreny afectat per la instal·lació dels suports, especialment en el contorn de les bases.
· Cal extreure completament les bases dels suports que s’hagin de desmantellar i restaurar el terreny afectat.
· En el cas de descobriment de restes arqueològiques i/o paleontològiques durant l’execució d’aquesta part del projecte, s’haurà d’aplicar el que disposen l’article 51 de la Llei 9/1993, de 30 de setembre, del Patrimoni Cultural Català i l’article 22 del Decret 778/2022, de 5 de març, del Reglament de protecció del patrimoni arqueològic i paleontològic, que regula els descobriments per atzar d’aquests tipus de restes.
· Per extensió del criteri de l’article 31, instal·lació de tanques de protecció d’obres i de tubs de càrrega i descàrrega, de l’Ordenança Municipal de Convivència Ciutadana, cal tenir l’àmbit de l’obra degudament acotat i tancat, s’ha de respectar l’entorn en el qual s’ubica l’obra en particular pel que fa a la neteja i manteniment de l’àmbit i cal extremar la prudència en la seguretat de l’obra quant a les operacions de càrrega, descàrrega, sortida i entrada de vehicles i en l’ús dels camins rurals. En aquest darrer aspecte el promotor sol·licitant de la llicència d’obres o subsidiàriament la persona que realitzi aquest ús respondrà dels danys que es puguin ocasionar en aquests.
· Finalment advertir al sol·licitant que atenent el període d’execució de les obres, les condicions climatològiques d’aquest, les activitats agrícoles que es desenvolupen en aquesta època de l’any i l’estat, en general dels terrenys que afecta l’actuació, caldrà extremar les condicions de seguretat durant l’execució de les mateixes que són responsabilitat plena i exclusiva del promotor.
2. Subjectar aquesta llicència als terminis de caducitat previstos en la legislació urbanística catalana que s'especifiquen a continuació:
a) un any per començar les obres,
b) tres anys per acabar-les.
SETENA. VINYET
7.1. 
Expedient 1174/2023. Manteniment zona del pont del camí que mena cap a cal Magí, cal Biscaran i cal Pateto. Vista la sol·licitud que exposa que, a causa de les pluges dels darrers dies, s’ha tornat a malmetre la llera del riu Negre en el pont del camí que mena cap a cal Magí, cal Biscaran i cal Pateto, que ha quedat tapat per pedres i branques, per la qual cosa demana que es revisi l’entrada del camí i es netegi el pas per sota el pont,
Resolc concedir el que sol·licita.
VUITENA. Donar compte d’aquest decret en la propera sessió del Ple de l’Ajuntament.

